รัฐบาลไทย-ข่าวทำเนียบรัฐบาล-สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินให้กระทรวงสาธารณสุข ถวายพระสงฆ์ ณ วัดอุดมธานี จ.นครนายก
วันจันทร์ที่ 30 ตุลาคม 2560
สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินให้กระทรวงสาธารณสุข ถวายพระสงฆ์ ณ วัดอุดมธานี จ.นครนายก
สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐินให้กระทรวงสาธารณสุข นําไปถวายพระสงฆ์ที่จําพรรษาถ้วนไตรมาส ณ วัดอุดมธานี ตําบลบ้านใหญ่ อําเภอเมือง จังหวัดนครนายก สืบสานทํานุบํารุงพระพุทธศาสนา
สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานผ้าพระกฐินให้กระทรวงสาธารณสุข นําไปถวายพระสงฆ์ที่จําพรรษาถ้วนไตรมาส ณวัดอุดมธานี ตําบลบ้านใหญ่ อําเภอเมือง จังหวัดนครนายกสืบสานทํานุบํารุงพระพุทธศาสนา พร้อมมอบตู้ยาตําราหลวงและทุนการศึกษาแก่โรงเรียนในความอุปถัมภ์ของวัดอุดมธานี
เช้าวันนี้ (30 ตุลาคม 2560) ที่วัดอุดมธานี อําเภอเมือง จ.นครนายก ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุขเป็นประธานถวายผ้าพระกฐินพระราชทานของกระทรวงสาธารณสุข ประจําปี 2560 โดยมีนายแพทย์เจษฎา โชคดํารงสุข ปลัดกระทรวงสาธารณสุขผู้บริหาร ข้าราชการ และเจ้าหน้าที่ และพุทธศาสนิกชนเข้าร่วมในพิธี
ศ.คลินิก เกียรติคุณ นพ.ปิยะสกลกล่าวว่า สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานผ้าพระกฐินให้กระทรวงสาธารณสุข นําไปถวายพระสงฆ์ที่จําพรรษาถ้วนไตรมาส ณ วัดอุดมธานี จังหวัดนครนายกเพื่อสืบสานวัฒนธรรมและประเพณีอันดีงามของพุทธศาสนิกชนในการทํานุบํารุงพระพุทธศาสนา และบํารุงพระอาราม มีผู้บริหาร ข้าราชการ เจ้าหน้าที่กระทรวงสาธารณสุข และประชาชนผู้มีจิตศรัทธาได้ร่วมทําบุญสมทบถวายผ้าพระกฐินพระราชทานเป็นเงินทั้งสิ้นจํานวน 2,000,099 บาท และมอบตู้ยาตําราหลวง ทั้งหมด 5 ชุด แก่วัดอุดมธานี 1 ชุด โรงเรียนอีก 4 แห่ง พร้อมบริจาคแห่งละ 5,000บาท
สําหรับเครื่องพระกฐินพระราชทานประจําปีพุทธศักราช 2560ประกอบด้วย 1.เครื่องสักการะบูชา ได้แก่ ผ้าห่มพระประธาน 1 ผืน เทียนพระปาติโมกข์ 1 ชุด 2.องค์พระกฐิน ได้แก่ ไตรจีวร บาตรอย่างดีพร้อมถุงบาตร โคมไฟตั้งโต๊ะ ช้อนส้อมคาว-หวานพร้อมซองบรรจุ ปิ่นโตสแตนเลส กระติกน้ําไฟฟ้า ขนาดบรรจุ 2.5 ลิตร พรม หมอนหนุนพร้อมปลอกหมอนสีเหลือง ผ้าแพรสีเหลือง อย่างละ 1 ชุด 3.เครื่องมือโยธา ได้แก่ ชุดอุปกรณ์เครื่องมืองานช่างทั่วไป 1 กล่อง ประกอบด้วย ไขควง ค้อน คีม
วัดอุดมธานี พระอารามหลวงชั้นตรีตั้งอยู่บนเนื้อที่36ไร่2งาน14ตารางวาเป็นวัดเก่าอายุกว่า 200 ปี เดิมชื่อวัดแก้วตา แม่แก้วตาชาวเวียงจันทน์เป็นผู้สร้าง ต่อมาแม่สาวหนู เชื้อสายชาวเวียงจันทน์ มีศรัทธาได้สร้างวัดในที่อยู่อาศัยของตนติดกับวัดแก้วตา โดยยกทั้งที่และบ้านให้เป็นที่สร้างวัดเรียกว่า วัดอุดม ต่อมาประมาณปี พ.ศ.2460 พุทธศาสนิกชนที่อาศัยบริเวณใกล้เคียงวัด พิจารณาความเหมาะสมให้รวมวัดแก้วตากับวัดอุดมเป็นวัดเดียวกันเรียกว่า วัดอุดมรัตนาวาส แล้วสร้างอุโบสถหลังใหม่ ได้รับพระราชทานวิสุงคามสีมาในปี พ.ศ.2463 ระหว่างที่สร้างโบสถ์อยู่นั้น สมเด็จพระมหาสมณเจ้า กรมพระยาวชิรญาณวโรรส สมเด็จพระสังฆราชเจ้า ได้เสด็จเมืองนครนายกแล้วทรงเยี่ยมวัดนี้ และได้มีพระดํารัสให้เปลี่ยนชื่อวัด เป็นวัดอุดมธานี เมื่อสร้างอุโบสถเสร็จแล้วจึงนําพระประธานในโบสถ์เก่า ซึ่งเป็นพระพุทธรูปสมัยสุโขทัย หน้าตักกว้างประมาณ26นิ้ว มาประดิษฐานเป็นพระประธานโดยมีอาคารเสนาสนะประกอบด้วยศาลาการเปรียญหอสวดมนต์นอกจากนี้ ยังมีพระวิหารหลวงพ่อพุทธสัมฤทธิ์ สิทธิโชค มีโรงเรียนพระปริยัติธรรมแผนกธรรมบาลี โรงเรียนพระปริยัติธรรมแผนกสามัญปัจจุบันมีพระราชวรนายกเป็นเจ้าอาวาสและเป็นเจ้าคณะจังหวัดนครนายก
***************************30 ตุลาคม 2560